
НАЧАЛЕН И ПЕРИОДИЧЕН ИНСТРУКТАЖ  
НА УЧЕНИКА

    Съгласно Правилника за осигуряване на БУВОТ в училището всички ученици са длъжени:

1. Да изслушат внимателно инструктажа.
2. Да се подпишат в книгата за инструктаж, с което удостоверяват, че са им известни правилата и изискванията за безопасност на труда и че се задължават най-стриктно да ги спазват.
3. Всички ученици са задължени да познават и да спазват Правилника за дейността на училището, Правилника за вътрешния трудов ред и настоящия инструктаж.
1. Строго да спазва заповедите на директора при бедствени ситуации, указанията на учители за безопасно движение по пътищата, противопожарната охрана и инструктажите направени от учителите по предмети.
2. Да носят училищната униформа и другите отличителни знаци на училището, съгласно изискванията на училищния правилник;  
3. Забранява се влизането на ученици без учители в хранилища, физкултурен салон и работилници.
4. Забранява се достъп на учениците до парните помещения, цистерните за гориво и шахтите.
5. Забранява са внасянето в училище и другите помещения на ненужни за обучението предмети, както и изнасянето на материали, реактиви и др. подобни от кабинетите. 
6. Забранява се на всички ученици надвесването от прозорците в училище, качването по шкафове, бюра, маси, столове, радиатори и парапетите по стълбището.
7. Учениците са длъжни да се движат по определените за преминаване места – входна врата, алеи, училищен двор.
8. Забранява се прескачането на оградата на училищния двор или умишлено отваряне на отвори по нея.
9.  Забранява се тичането и пързалянето в класните стаи и коридора, придвижването по коридорите и стълбите да се извършва спокойно и бавно, без бягане и блъскане, за да се избегнат падания и наранявания.
10. В класните стаи да се съблюдава ред и спокойствие по време на междучасие. Да не се допуска физическо и вербално насилие
11. Забранява се рязкото отваряне на вратите на класните стаи и близкото движение до тях
12. Забранява се учениците да отварят прозорци в класните стаи без разрешение на учителя и да се надвесват от прозорците и да се качват върху тях, и да изхвърлят предмети и течности през прозорците.
13. Забранява се катеренето по дърветата, качването по покривите на сградите и отваряне влизане в шахтите с различно предназначение.
14. Всички ученици да поддържат висока хигиена в кабинетите, класни стаи, физкултурен салон и ученически стол.
15. Забранява се изхвърлянето на предмети през прозорците и в санитарните възли.
16. Да спазват правилата за движение по пътищата. Движението на учениците да се извършва по тротоарите, пресичането на уличното платно да става на пешеходна пътека. Особено трябва да бъде вниманието при пресичане на оживени кръстовища около училището.
17. Учениците от началния курс могат да напускат района на училището само със знанието на учителите и възпитателите.
18. Ежедневно пътуващите ученици да се организират в занимания в училище под ръководството на дежурен учител до идването на автобусите с цел  недопускане на условия за транспортни произшествия.
19. Всеки ученик е длъжен стриктно да спазва инструктажа на учителите направен  преди и по време на походи, екскурзии, излети и други.
20. Всеки ученик е длъжен да спазва строго установените противопожарни правила в класните стаи, работилниците, физкултурния салон и района на училището.
21. Всеки ученик е длъжен да познава плана за евакуация при бедствени ситуации и да спазва стриктно указанията на учителите в такива случаи.
22. Забранява се повреждането или унищожаването на указанията, наредбите, предупредителните знаци и други пособия и уреди за гасене на пожари. При забелязване на пожар незабавно да се съобщи на учител или на помощния персонал.
23. Забранява се игра с огън или други лесно запалими материали в училищната сграда и района на училището.
24. Всички електрически табла са под напрежение! Абсолютно се забранява на учениците да повреждат, поправят или работят върху електрическата мрежа в училищната сграда – ключове, контакти, ел.табла, крушки и други. При забелязване на нередности да се съобщи на дежурния учител, класен ръководител за вземане на мерки за отстраняването им.
25.  Забранява се учениците да пипат контактите в класните стаи и да включват електрически уреди в тях.
26. Забранява се карането на велосипеди, тротинетки, електрически тротинетки, мотопеди и др. на територията на училището.
27. Абсолютно се забранява на учениците да драскат(повреждат) новото оборудване в стаите и кабинетите.
28. Забранява се подражаването на игри, гледани по телевизията, които могат да бъдат опасни за живота и здравето на учениците.
29. Забранява се внасянето на пиротехнически материали или каквито и да е взривни и запалителни такива с цел да се избегнат злополуки.
30. Забранява се внасянето в сградата на училището на алкохол, наркотични вещества, запалителни и взривни материали, оръжие, опасни средства и химикали /кибрит, запалки, бомбички, патрони, пиратки, киселини, основи, живак, фосфор/.
31.  Забранява се паленето на огън от учениците.
32. Ако възникне нараняване или нещастен случай учениците са длъжни да сигнализират веднага дежурния учител, класния ръководител и директора.
33. Забранява се внасянето на хладно оръжие и остри метални предмети.
34. Абсолютно се забранява качването върху баскетболните табла, използването на хандбалните врати, като висилка и катеренето по стълбовете на волейболното игрище и по електрическите стълбове .
35. Забранява се ползването на мобилен телефон и труги технически  и електронни средства по време на час без разрешение на учителя. При нарушение се отнема и  предава на родител.
36. Стриктно да изпълняват указанията на учителите при ВСЕКИ конкретен случай.
37. Забранява се тютюнопушенето .
38. Ученикът не трябва да бъде на обществени места без придружител в съответствие с изискванията на Закона за закрила на детето.
image1.png




